Antonín Fleischer

MUDr. Antonín Fleischer (* 17. február 1850, Rovečné, Česko – † 22. október 1934, Brno, Česko) bol železničný lekár a významný český entomológ – koleopterológ.

 Životopis 
Narodil sa v rodine evanjelického farára v Rovečné na Morave. Po skončení obecnej školy v rodisku a poslednej triedy v Poličke pokračoval v štúdiu na evanjelickom gymnáziu v Tešíne. Po maturitách v roku 1870 pokračoval jeden rok v štúdiu medicíny vo Viedni a potom pokračoval v ďalšom štúdiu v Prahe. Tu bol v roku 1875 promovaný za doktora medicíny. Po skončení štúdií bol po roku pridelený ako sekundárny lekár do Brna. V roku 1878 bol pridelený služobne do brnianskej vojenskej nemocnice a po demobilizácii v roku 1880 zahajuje samostatnú lekársku prax. Od r. 1881 pôsobil ako praktický lekár v Brne. Dlhé roky bol členom „Zemské zdravotní rady“ a šesť rokov pred vojnou bol aj členom „Nejvyšší zdravotní rady“ vo Viedni. Zomrel v Brne roku 1934.

 Entomologické aktivity 
Od gymnaziálnych rokov (od šiestej triedy evanjelického gymnázia) sa Fleischer venoval štúdiu chrobákov v svojom okolí. V Tešíne sa zoznámil s Edmundom Reitterom, ktorý v tom čase pôsobil ako hospodársky praktikant a venoval sa tiež zberu a štúdiu chrobákov. Po celý ďalší život ich spájalo veľké priateľstvo a spolupráca. Svoje zbery prevádzal v Čechách, na Morave, v Sliezsku, ale i v Rakúsku a na území Uhorska. V oblasti Balkánu robil zbery v Istrii, Dalmácii a Hercegovine. Zvlášť podrobne robil prieskum okolia Brna a južnej Moravy. Českú entomofaunu obohatil svojimi zbermi o viacero významných nových nálezov chrobákov. Dr. Fleischer vlastnil jednu z najväčších súkromných zbierok chrobákov v strednej Európe, ktorá pozostávala z viac ako 20 000 druhov. Pôsobil v entomologickom obore i organizačne: pracoval v entomologickej sekcii „Přírodovědeckého spolku v Brně“. Napísal viacero prác (vyše 80), z ktorých je snáď najvýznamnejšia: Přehled brouků fauny Československé republiky, ktorá bola vydaná v Brne v rokoch 1927 – 1930. Počas svojho života spolupracoval s mnohými významnými entomológmi vtedajšej doby na území Rakúsko-Uhorskej monarchie, akými boli okrem Edmunda Reittera aj:
Boleslav Kotula, Theodor Kittner, Julius Müller, Ludwig Redtenbacher (1814 – 1876), Emanuel Lokaj senior, Adolf Walter, Romuald Formánek a mnohí iní. S istotou môžeme dnes zaradiť MUDr. Antonína Fleischera k najväčším koleopterológom z Česka (vtedy ešte v rámci Rakúsko-Uhorskej monarchie).

 Bibliografia 
 Fleischer, A. et Reitter, E.: 1899, Bestimmungs-Tabellen der europäischen Coleopteren - Carabidae: Abtheilg: Scaritini, Brünn. 
 Fleischer, A.: 1907, Zur Kenntnis der Liodesarten ohne schiefe Humeralreihe auf den Flügeldecken, Wiener Entomologische Zeitung, Nr. 26.
 Fleischer, A.: 1908, Bestimmungs-Tabellen der europäischen Coleopteren - Anisotomidae, Tribus Liodini, Brünn.
 Fleischer, A.: 1909, Eine neue Aberration der Hyperaspis transversoguttata WEISE, Wiener Entomologische Zeitung, Nr. 28.
 Fleischer, A.: 1910, Zur Kenntnis der Coleopterenfauna von Mähren, Wiener Entomologische Zeitung, Nr. 29. 
 Fleischer, A.: 1914, Bestimmungs-Tabellen der europäischen Coleopteren - Curculionidae, Teil 22: Genus Psalidium Illig, Wien.
 Fleischer, A.: Krátká rozprava o lykožroutech čili kůrovcích, o pohrome jimi na lesích způsobené.
 Fleischer, A.: 1922, Nález zajímavého jižního brouka na Slovensku. Časopis Čs. spol. entomolog., r. XIX: p. 79.
 Fleischer, A.: 1926, Pozoruhodné nálezy brouků v Čsl. republice r. 1926. – Časopis českosl. Spol. entomolog. r. XXIII : p. 97 – 98.
 Fleischer, A.: 1928, Přehled brouků fauny Československé republiky. Časopis Moravského zemského musea, Brno, XXV: p. 1 – 66.
 Fleischer, A.: 1928, Zajímavé nálezy brouků na Moravě a na Slovensku r. 1927. Časopis Čsl. spol. entomolog. r. XXV (1 – 2): p. 27 – 28.
 Fleischer, A.: 1927 – 1930, Přehled brouků fauny Československé republiky. Práce z entomologického oddelení Moravského zemského musea, čís. 1. Brno, 485 pp + 1 portrét.

Zdroje informácií o autorovi
 Horn, Walther (H. R.): 1935, [Fleischer, A.]. Arb. morph. taxon. Ent. Berlin-Dahlem, 2 (1): p. 63. 
 Heyrovský, L.: 1951, Sté výročí narozenin entomologa Antonína Fleischera. Přírodov. sbor. Ostr., 11, p. 123 – 124.  
 Koleška, Z.: 1980, Seznam biografii čs. entomologů. 2. [Doleschall - Fuska]. In: Zprávy Čs. spol. entomol., ČSAV, 16, 33 – 64, Taf. 5 – 7, p. 50 – 51 + portrét. 
 Nonveiller, G. 1999: The Pioneers of the research on the Insects of Dalmatia. Zagreb, Hrvatski Pridodoslovni Muzej: 1 - 390: p. 168. 
 Okáli, I.; Országh, I.; Matoušek, B. & Hrabovec, I. 1996: Slovník slovenských zoológov a zoológov so vzťahmi k územiu Slovenska''. Stimul, Bratislava: 1 - 137, p. 37. 
 Groll, E. K. [ed.]: 2006, Entomologen der Welt (Biografien, Sammlungsverbleib). Datenbank, DEI Eberswalde im ZALF e. V.: „Fleischer Antonín“: (internet).

Kategória:Českí entomológovia
Kategória:Koleopterológovia
Kategória:Českí lekári
Kategória:Narodenia v 1850
Kategória:Úmrtia v 1934